Държавен вестник, бр. 64, 2010 г., стр. 67

БРОЙ  64	
Д Ъ Р Ж А В Е Н  В Е С Т Н И К 	
СТР.  67  
Чл. 49. (1) Комисията взема решение за 
изменение и допълнение на издаденото разре­
шение в срок 21 дни от датата на подаденото 
заявление или от отстраняване на непълнотите 
и/или нередовностите, като определя резерви­
раните номера.
(2) Срокът на резервиране започва да тече 
от датата на решението по ал. 1.
Чл. 50. За времето на резервиране на номе­
рата предприятията нямат право да ги ползват.
Чл. 51. Предоставянето за ползване на 
резервирани номера се осъществява по реда 
на чл. 39.
Чл. 52. При отказ от резервирани номера 
предприятията са длъжни да уведомят коми­
сията най-малко един месец преди изтичане 
на срока за резервиране.
Раздел III
Отказ за предоставяне на номера и адреси
Чл. 53. Комисията с мотивирано решение 
може да откаже на заявителя предоставяне на 
номера и/или адреси на основанията, посочени 
в чл. 84 ЗЕС, както и в случаите, когато не са 
изпълнени изискванията по чл. 113, ал. 4 ЗЕС.
Раздел IV
Изменение на разрешения за ползване на инди­
видуално определен ограничен ресурс – номера. 
Отнемане на номера и адреси
Чл. 54. Изменения и допълнения на разре­
шение могат да бъдат правени с мотивирано 
решение на комисията при условията на чл. 115 
ЗЕС.
Чл. 55. (1) Комисията може да измени 
разрешението за ползване на индивидуално 
определен ограничен ресурс, като отнеме част 
от първично предоставените номера и/или 
адреси, когато предприятието не е изпълнило 
определените в разрешението срокове за дости­
гане на ефективното ползване на ограничения 
ресурс – номера, както и когато ползването на 
номера и/или адреси и вторичното предоста­
вяне на номера се извършва в несъответствие 
с нормативно установените изисквания. 
(2) Комисията отправя писмено предупреж­
дение със срок не по-малък от един месец за 
отстраняване на констатираните несъответствия. 
В същия срок предприятието може да представи 
писмено становище.
(3) Комисията с мотивирано решение из­
вършва изменението по ал. 1, ако не е от­
странено констатираното несъответствие, като 
взема предвид становището на предприятието. 
(4) В случаите, когато комисията е отнела 
номера и/или адреси, които са били изпол­
звани от предприятието, те не могат да бъдат 
предоставяни или резервирани по-рано от 
шест месеца след тяхното отнемане считано 
от датата на изменение на разрешението на 
предприятието.
Чл. 56. Прекратяване на действието на 
разрешението за ползване на индивидуално 
определен ограничен ресурс се извършва по 
реда на чл. 117 ЗЕС.
Допълнителна разпоредба
§ 1. По смисъла на тази наредба: 
1. „Абонатен номер“ (Subscriber Number – SN) 
е номер, идентифициращ крайна точка на дадена 
електронна съобщителна мрежа.
2. „Блок от номера“ са национално зна­
чимите номера с еднакъв национален код за 
направление.
3. „Виртуални мобилни оператори“ (Mobile 
Virtual Network Operators – MVNO) са пред­
приятия, предоставящи услуги, характерни за 
мобилните наземни електронни съобщителни 
мрежи, без да им е предоставен индивидуално 
определен ограничен ресурс – радиочестотен 
спектър.
4. „Вторично предоставяне на номера за 
ползване“ е дейност, при която предприятието, 
получило разрешение за първично ползване на 
номера от Националния номерационен план, 
предоставя на юридически лица, еднолични 
търговци или на своите потребители част от тях 
съгласно условията и изискванията на комиси­
ята и собствената си номерационна политика.
5. „Географски код“ (Trunk Code – ТС) е 
цифра или комбинация от цифри, която не 
включва националния префикс и определя 
еднозначно номерационна област в дадена 
страна. Използва се пред абонатния номер, 
когато викащият и виканият абонат са в раз­
лични номерационни области. Географският 
код е едно от приложенията на националния 
код за направление.
6. „Група от номера“ са абонатните номера 
с еднаква първа (първи) цифра (цифри), със­
тавени от кратни на десет брой номера – 100, 
1000, 10 000, 100 000 или 1 000 000. 
7. „Държател на обхват от номера“ е пред­
приятието, на което са предоставени първично 
номера за ползване в рамките на конкретен 
обхват.
8. „Кратки номера за достъп до регионални 
услуги“ са номера за услуги с първа цифра „1“ и 
дължина от три до пет цифри, които се избират 
без префикс в дадена номерационна област.
9. „Кодове за идентификация на базовите 
станции“ (Base Station Identity Codes – BSIC) са 
цветни кодове, с помощта на които мобилна 
станция, намираща се в зона, обслужвана от 
няколко базови станции от различни мобилни 
наземни електронни съобщителни мрежи, рабо­
тещи на една честота, може да различи базовата 
станция от собствената си мобилна наземна 
електронна съобщителна мрежа. Структурата 
на кода за идентификация на базовите станции 
(BSIC) е определена съгласно ETSI EN 300 523.